
Становище от съгласуване на частична предварителна оценка на въздействието на проект на Закон за изменение и допълнение на Закона за 
Стр. 2 от 5
	Относно раздел 1 „Проблем/проблеми за решаване“
Раздел 1 следва да се прецизира и допълни, като проблемът бъде формулиран като конкретно неблагоприятно състояние и бъде подкрепен с наличните количествени данни за засегнатите общини и проекти, прогнозния размер на необходимото финансиране и конкретните затруднения при неговото осигуряване.
Препоръчваме да се представи кратка информация за резултатите от прилагането на аналогичен механизъм през предходния програмен период. 
Описанието на предложения механизъм и на неговите предимства следва да бъде систематизирано в раздел 4 „Варианти на действие. Анализ на въздействията“.
Относно раздел 2 „Цели“
Препоръчваме целите да се прецизират, така че да бъдат по-конкретни и измерими и да отразяват ясно желаното състояние, което се цели да бъде постигнато, при преодоляването на идентифицираните в раздел 1 проблеми. Формулираните в раздела цели се припокриват и частично описват предложените дейности за тяхното постигане.
Предлагаме да се посочат и подходящи индикатори за проследяване на изпълнението на целите, свързани, например, с броя на подпомогнатите проекти, броя или дела на своевременно извършените окончателни плащания и приключването на проектите в определените срокове.
Относно раздел 3 „Заинтересовани страни“
Предлагаме като заинтересовани страни да бъдат включени и обслужващите общините банки, тъй като съгласно избрания вариант на действие те участват в процеса по служебното възстановяване на отпуснатите безлихвени заеми. По възможност, следва да се посочи броят на тези банки, както и броят на изпълнителите по договори, сключени с общините бенефициенти, доколкото изпълнителите също са пряко засегнати от предложения механизъм.
Относно раздел 4 „Варианти на действие. Анализ на въздействията“
Анализът на вариантите следва да се прецизира и допълни с конкретна информация и по възможност с количествени данни. По отношение на вариант „Без действие“ е необходимо да се посочи броят на общините и проектите, при които се очаква недостиг на средства, прогнозният размер на окончателните плащания и възможностите за осигуряване на собствено или външно финансиране. Следва да се предостави по-подробна информация за посочените възможни последици от евентуален избор на този вариант, включително забавяне или прекратяване на проекти, забавяне на плащанията към изпълнителите и отражението на варианта на действие върху изпълнението на програмата.
По отношение на избрания вариант на действие, препоръчваме да бъдат по-подробно разгледани, както очакваните положителни въздействия, така и прогнозният размер на необходимия финансов ресурс, административните ангажименти и разходи за общините, Министерството на финансите, Държавен фонд „Земеделие“ и обслужващите банки. 
По отношение на административната тежест следва да бъдат отчетени предвидените за общините действия по подаване на искане, представяне на документи и иницииране на бюджетно платежно нареждане, включително неговото коригиране при необходимост, както и съответните административни и организационни ангажименти на участващите институции и обслужващите банки.



	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

	ИСКРЕН ИВАНОВ
ДИРЕКТОР НА ДИРЕКЦИЯ 
„КООРДИНАЦИЯ И МОДЕРНИЗАЦИЯ НА АДМИНИСТРАЦИЯТА“ В
АДМИНИСТРАЦИЯТА НА МИНИСТЕРСКИЯ СЪВЕТ

